CELEX: 31992R0930
Language: el
Date: 1992-04-13 00:00:00
Title: Κανονισμός (ΕΟΚ) αριθ. 930/92 της Επιτροπής της 13ης Απριλίου 1992 περί παρεκκλίσεως από τον κανονισμό (ΕΟΚ) αριθ. 1738/89 για τη θέσπιση λεπτομερειών εφαρμογής του καθεστώτος ενίσχυσης στην παραγωγή σκληρού σίτου

Avis juridique important

|

31992R0930

Κανονισμός (ΕΟΚ) αριθ. 930/92 της Επιτροπής της 13ης Απριλίου 1992 περί παρεκκλίσεως από τον κανονισμό (ΕΟΚ) αριθ. 1738/89 για τη θέσπιση λεπτομερειών εφαρμογής του καθεστώτος ενίσχυσης στην παραγωγή σκληρού σίτου  

Επίσημη Εφημερίδα αριθ. L 100 της 14/04/1992 σ. 0021 - 0021 Φινλανδική ειδική έκδοση: Κεφάλαιο 3 τόμος 41 σ. 0213  Σουηδική ειδική έκδοση: Κεφάλαιο 3 τόμος 41 σ. 0213 

ΚΑΝΟΝΙΣΜΟΣ (ΕΟΚ) αριθ. 930/92 ΤΗΣ ΕΠΙΤΡΟΠΗΣ  της 13ης Απριλίου 1992  περί παρεκκλίσεως από τον κανονισμό (ΕΟΚ) αριθ. 1738/89 για τη θέσπιση λεπτομερειών εφαρμογής του καθεστώτος ενίσχυσης στην παραγωγή σκληρού σίτουΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργάνωσης αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2), και ιδίως το άρθρο 10 παράγραφος 5,  Εκτιμώντας:  ότι ο κανονισμός (ΕΟΚ) αριθ. 3103/76 του Συμβουλίου της 16ης Δεκεμβρίου 1976 περί ενισχύσεως για το σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 3656/90 (4), καθορίζει τους γενικούς κανόνες σχετικά με τη χορήγηση της  ενίσχυσης για το σκληρό σίτο- ότι εναπόκειται στην Επιτροπή να θεσπίσει τις σχετικές λεπτομέρειες εφαρμογής-  ότι, η Ιταλία ενδυνάμωσε ιδίως τους ελέγχους της ενισχύσεως στην παραγωγή του σκληρού σιταριού για εξαντλητική εξκρίβωση των εκτάσεων για τις οποίες υποβάλονται αιτήσεις ενισχύσεως- ότι λόγω του αριθμού των αιτήσεων απαιτούνται συμπληρωματικές έρευνες  και δεν είναι δυνατή η τήρηση ορισμένων διοικητικών προθεσμιών που επιβάλλονται από την κοινοτική ρύθμιση- ότι αυτή είναι κυρίως η περίπτωση της προθεσμίας καταβολής της ενίσχυσης στην παραγωγή σκληρού σίτου που έχει καθοριστεί ως η 30ή Απριλίου από τον  κανονισμό (ΕΟΚ) αριθ. 1738/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 920/90 (6)- ότι πρέπει, κατά συνέπεια, να επιτραπεί στην Ιταλία να μεταφέρει την εν λόγω προθεσμία όσον αφορά τις καταβολές που πρέπει να  πραγματοποιηθούν για την περίοδο εμπορίας 1991/92-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 1738/89, επιτρέπεται στη Ιταλία να καταβάλει, το αργότερο στις 31 Αυγούστου 1991, την ενίσχυση για το σκληρό σίτο για την περίοδο εμπορίας 1991/92.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 73 της 19. 3. 1992, σ. 7. (3) ΕΕ αριθ. L 351 της 21. 12. 1976, σ. 1. (4) ΕΕ αριθ. L 362 της 27. 12. 1990, σ. 34. (5) ΕΕ αριθ. L 171 της 20. 6. 1989, σ. 31. (6) ΕΕ αριθ. L 94 της 11. 4.  1990, σ. 15.